തെരഞ്ഞെടുപ്പിലെ തോല്വി: സംഘടനാ ദൗര്ലഭ്യവും കൊവിഡും തിരിച്ചടിയായെന്ന് യുഡിഎഫ് വിലയിരുത്തല് തിരുവനന്തപുരം: തെരഞ്ഞെടുപ്പിലെ തോല്വിക്ക് സംഘടനാ ദൗര്ലഭ്യവും കൊവിഡും തിരിച്ചടിയായെന്ന് യു ഡി എഫ് യോഗം വിലയിരുത്തി. പാലാബിഷപ്പിന്റെ പ്രസ്താവനയില് എല്ലാ വിഭാഗങ്ങളെയും യോഗം വിളിച്ചു ചേര്ക്കണമെന്ന് യു ഡി എഫ് സര്വകക്ഷി യോഗത്തില് തീരുമാനമെടുത്തു. സാമുദായിക ഐക്യത്തിന് ചര്ച്ചകള് തുടരുമെന്നും സംഘര്ഷം നീളാന് സിപിഐഎമ്മും ആഗ്രഹിച്ചുവെന്ന് പറഞ്ഞ പ്രതിപക്ഷ നേതാവ് പ്രശ്നപരിഹാരത്തിന് മുന്കൈ എടുക്കേണ്ടത് സര്ക്കാരാണെന്നും ഓര്മപ്പെടുത്തി. കൂടാതെ കൊവിഡ് നഷ്ടപരിഹാരം കൂട്ടണമെന്ന് യുഡിഎഫ് ആവശ്യപ്പെട്ടു . കൊവിഡ് ബാധിച്ച് മരിച്ചവരുടെ കുടുംബങ്ങള്ക്ക് കേന്ദ്രം 50000 രൂപ നഷ്ടപരിഹാരം പ്രഖ്യാപിച്ചത് കുറവാണെന്നും 10 ലക്ഷം രൂപ കൊടുക്കണമെന്നും പ്രതിപക്ഷ നേതാവ് വി ഡി സതീശന് പറഞ്ഞു. കൊവിഡ് മൂലം മരിച്ചവരുടെ മുഴുവന് കണക്കും പുറത്ത് വിടണം. ഇല്ലെങ്കില് പ്രക്ഷോഭം ഉണ്ടാകുമെന്നും അദ്ദേഹം കൂട്ടിച്ചേര്ത്തു. The post തെരഞ്ഞെടുപ്പിലെ തോല്വി: സംഘടനാ ദൗര്ലഭ്യവും കൊവിഡും തിരിച്ചടിയായെന്ന് യുഡിഎഫ് വിലയിരുത്തല് first appeared on MalayalamExpressOnline.